Številka: 100-70/2025/1

Datum: 8. 9. 2025

Na podlagi tretjega odstavka 70. člena v zvezi s 3. točko prvega odstavka 68. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US, 3/22 – ZDeb in 32/25 – ZJU-1) in 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22, 54/22 – ZUPŠ-1114/23 in 136/23 – ZIUZDS) **Urad Vlade Republike Slovenije za oskrbo in integracijo migrantov** objavlja **8** prostih strokovno-tehničnih delovnih mest za določen čas, do 30. 11. 2027 s polnim delovnim časom in poskusnim delom šest mesecev za čas trajanja operacije AMIF »Zagotovitev nastanitve in oskrbe mladoletnikov brez spremstva»

**STROKOVNI SODELAVEC VII/2-II (šifra DM 181) v Sektorju za sprejem in oskrbo**

**Kandidati, ki se bodo prijavili na prosto delovno mesto, morajo izpolnjevati naslednje pogoje:**

* najmanj višješolsko izobraževanje (prejšnje)/višješolska izobrazba (prejšnja)), najmanj specialistično izobraževanje po višješolski izobrazbi (prejšnje)/specializacija po višješolski izobrazbi (prejšnja), najmanj visokošolsko strokovno izobraževanje (prejšnje)/visokošolska strokovna izobrazba (prejšnja), najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja), najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
* 3 leta delovnih izkušenj,
* vozniški izpit B kategorije,
* osnovno raven znanja tujega jezika.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanje dela in stopnja izobrazbe.

Zahtevane delovne izkušnje se skrajšajo za eno tretjino v primeru, da ima kandidat univerzitetno izobrazbo (prejšnjo) ali visoko strokovno izobrazbo s specializacijo oziroma magisterijem znanosti (prejšnjim) ali magistrsko izobrazbo (druga bolonjska stopnja).

Osnovno raven znanja tujega jezika se dokazuje s certifikatom najmanj raven A2 ali z oceno tujega jezika v okviru srednješolskega ali višješolskega izobraževanja ali drugače.

Poleg posebnih pogojev morajo kandidati izpolnjevati tudi splošne pogoje, ki jih urejajo predpisi s področja delovnega prava.

**Naloge delovnega mesta strokovni sodelavec VII/2-II v Sektorju za sprejem in oskrbo so:**

* izvajanje zahtevnih strokovnih nalog na delovnem področju,
* psihosocialno delo z mladoletnimi migranti,
* spremljanje mladoletnikovo zdravstveno, psiho-somatsko stanje in spremljanje na zdravstvene preglede,
* sodelovanje pri izvedbi postopkov, pripravi gradiv, normativnih aktov in vodenje potrebnih evidenc,
* opravljanje razgovorov in svetovanje,
* organizacija socialne pomoči,
* priprava analiz, informacij in poročil ter predlaganje ukrepov,
* sodelovanje pri izvajanju programov izpopolnjevanja in usposabljanja,
* pomoč pri uveljavljanju pravic v skladu z veljavno zakonodajo,
* sodelovanje s šolami, centri za socialno delo in drugimi ustreznimi ustanovami ter organizacijami,
* koordiniranje in izvajanje del in nalog na področju nastanitve in celodnevne oskrbe ter varstva mladoletnih migrantov,
* zagotavljanje prevozov migrantov,
* pomoč mladoletnim migrantom pri šolskih nalogah in drugih vsakodnevnih opravilih,
* druge naloge po navodilu nadrejenega.

**Posebnost delovnega mesta: neenakomerni delovni čas (razpored).**

**Ker je za mladoletne migrante potrebna 24 urna oskrba se lahko upoštevaje delovnopravno zakonodajo in interne akte delodajalca, delavca razporedi za delo ponoči.**

Prednost pri izbiri bodo imeli kandidati s končano **družboslovno smerjo izobrazbe**, zaključeno najmanj na stopnji, ki je zahtevana kot pogoj za zasedbo delovnega mesta.

**Prijava na prosto delovno mesto mora vsebovati:**

1. **pisno izjavo** kandidata o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. **pisno izjavo** o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj; v izjavi kandidat navede datum sklenitve in datum prekinitve delovnega razmerja pri posameznem delodajalcu ter kratko opiše delo, ki ga je opravljal pri tem delodajalcu. Za dokazovanje delovnih izkušenj z opravljanjem drugega dela, ki ni bilo delovno razmerje, naj opis delovnih izkušenj vsebuje navedbo naročnika dela, datum pričetka in konca opravljanja dela, opis del ter navedbo, katera raven izobrazbe se zahteva za opravljanje teh del,
3. **pisno izjavo** kandidata, da ima veljavni vozniški izpit B kategorije,
4. **pisno izjavo** kandidata o znanju tujega jezika na osnovni ravni,
5. **pisno izjavo** kandidata, da za namen tega postopka dovoljuje Uradu Vlade Republike Slovenije za oskrbo in integracijo migrantov pridobitev podatkov iz uradne evidence.

Zaželeno je, da je prijava poslana na priloženem obrazcu, vlogi pa je **potrebno priložiti izjavo o izpolnjevanju pogojev.**

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil.

Strokovna usposobljenost kandidatov se bo presojala na podlagi navedb v prijavi, priloženih pisnih izjav in razgovora ter s pisnim oziroma praktičnim preverjanjem kandidatovega znanja, v kolikor bo to potrebno.

Z izbranimi kandidati bo sklenjena pogodba o zaposlitvi za določen čas do 30. 11. 2027 za čas trajanja operacije AMIF »Zagotovitev nastanitve in oskrbe mladoletnikov brez spremstva, s polnim delovnim časom in poskusnim delom šest mesecev.

Zaposlitve sofinancira Evropska unija v okviru operacije AMIF »Zagotovitev nastanitve in oskrbe mladoletnikov brez spremstva».

Izbrani kandidati bodo delo opravljali v prostorih Urada Vlade Republike Slovenije za oskrbo in integracijo migrantov, **Volaričeva ulica 5, 6230 Postojna** oziroma v njegovih drugih uradnih prostorih.

Kandidati vložijo prijavo v pisni obliki, ki jo pošljejo v zaprti ovojnici z **označbo**: »**Za javno objavo DM 181 strokovni sodelavec VII/2-II v SSO Postojna št. 100-70/2025**« na naslov: Urad Vlade Republike Slovenije za oskrbo in integracijo migrantov, Cesta v Gorice 15, 1000 Ljubljana, in sicer **v 14 dneh** po objavi na spletnem portalu državne uprave GOV.SI (https:/www.gov.si/zbirke/delovna-mesta/) ter na spletni strani Zavoda Republike Slovenije za zaposlovanje. Če je prijava poslana po pošti, se šteje, da je pravočasna, če je oddana na pošto priporočeno, in sicer najkasneje zadnji dan roka za prijavo. Za pisno obliko prijave se šteje tudi elektronska oblika, poslana na **elektronski naslov:** gp.uoim@gov.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni.

V zvezi z dodatnimi informacijami o delovnem področju se lahko obrnete na ga. Andrejo Lopez Gali , tel. 070 982 357, v zvezi z informacijami o izvedbi postopka pa na ga. Tino Kadenšek, tel. 01 777 54 76.

V besedilu javne objave uporabljeni izrazi, zapisani v moški slovnični obliki, so uporabljeni kot nevtralni za moške in ženske.

 mag. Katarina Štrukelj

 direktorica